Nakon što je grupa prvi put izvela ""Miss Sarajevo"" na sarajevskom koncertu, pjesma nije bila opet izvedena sve do drugog dijela turneje ""Vertigo"" 2005. godine. U2 se nije vratio da nastupi u bilo kojoj od zemalja bivše Jugoslavije sve do augusta 2009, kad je održao 2 koncerta u Zagrebu tokom turneje ""U2 360°"". Tokom ovih koncerata Bono je izjavio da je njegov počasni bh. pasoš jedna od njegovih ""najvrednijih stvari"", što je potaklo Vijeće ministara BiH da objavi da će njegov pasoš biti ukinut, navodeći kako zakoni BiH ne dozvoljavaju dodjeljivanje počasnog državljanstva.

Ruaumoko nikad nije rođen, te je ostao u majčinoj utrobi. Njegova kretanja uzrokuju potrese. U drugoj verziji je Ruaumoko odrastao u podzemlju, te kada hoda, stvara potrese. On je također i bog godišnjih doba te vulkana, koji su povezani sa potresima. Njegova su braća Tūmatauenga, Tāne, Rongo, Haumia-tiketike i Tāwhirimātea. Sa njim u podzemlju živi božica smrti Hine-nui-te-pō, Tāneova kćerka, koja je Ruamokova žena i nećakinja.

1834: McDonnell – La Bourdonnais, 62. partija, London – La Bourdonnais pokazuje kako pješačka masa može nadjačati sve teške figure njegovog protivnika.

Svjetsko prvenstvo u skijaškim letovima 2010. održano je od 19. do 21. marta na Letalnici u slovenskoj Planici. To je šesto SP kojem je Planica bila domaćin, po čemu je na 1. mjestu među letaonicama. Prethodna su bila 1972 (ujedno i prvo SP uopće), 1979, 1985, 1994. i 2004. Ovo je prvo SP na kojem su primijenjena nova pravila u bodovanju u vezi s visinom zaletišta i jačinom vjetra. Najduži let na čitavom prvenstvu ostvario je Simon Ammann (236,5 m), koji je i osvojio zlatnu pojedinačnu medalju.

Kada je već bio na samom dnu i kada se izdržavao svirajući violinu (1746. postao je violinist u pozorištu San Samuel u Veneciji, a nije bio baš sjajan violinist, sretan splet događaja promijenio mu je život. Vraćajući se kasno iz svatova u kojima je svirao zapazio je u gondoli mletačkog plemića kojem je pozlilo, a u tom trenutku osim Casanove nikog nije bilo u blizini da pomogne plemiću. Casanova je pomogao plemiću i spasio mu život. Ispostavilo se kako je riječ o glavaru velike venecijanske plemićke porodice Bragadin. U znak zahvalnosti Bagadin mu je dao slugu, gondolu, sobu i deset cekina na mjesec u znak zahvale što mu je spasio život. To mu je omogućilo da živi na ""visokoj nozi"", ali ipak nije potrajalo. Casanova je, što je i sam priznavao bio osvetljubljiv, pa se tako jednom prilikom posvađao s nekim Grkom oko neke sitnice. Međutim nije baš sretno prošao u toj svađi jer je postao predmet poruge. Stoga se želio osvetiti. Prvo je otišao na groblje gdje je odsjekao ruku nekom mrtvacu i po noći se ušuljao u Grkove odaje i zaveo Grkovu ljubavnicu, a ruku je ostavio u krevetu. Kada je Grk ugledao ruku doživio je infarkt. Zbog toga mu se spremalo hapšenje. Ali zahvalni Bagadin upozorava Casanovu da napusti Veneciju, što je ovaj i učinio.

Tercijarno limfno tkivo obično sadrži daleko manje limfocita, a pretpostavlja se da ima imunsku ulogu samo kada je izazvano antigenima koji rezultiraju u upalama. To se postiže unosom limfocita iz krvi i limfe.)